House of the Dragon (1. tuotantokausi)
Jaksot

Ensimmäinen tuotantokausi alkoi 21. elokuuta 2022, ja uusi jakso julkaistiin joka sunnuntai. Kauden päätösjakso esitettiin 23. lokakuuta 2022.
| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | The Heirs of the Dragon | Miguel Sapochnik | Ryan Condal | 21. elokuuta 2022 |
Vuonna 101 AC Harrenhallissa kokoontunut neuvosto valitsee prinssi Viserys Targaryenin kuningas Jaehaerys I:n perilliseksi. Vuosia myöhemmin Viserysin vaimo, kuningatar Aemma Arryn, kuolee synnyttäessään poikaa, joka myös kuolee pian syntymänsä jälkeen. Tämä tragedia syventää perimyskriisiä hovissa. Kuninkaan Koura Otto Hightower kehottaa Viserysiä nimeämään tyttärensä prinsessa Rhaenyran perilliseksi estääkseen Viserysin veljen Daemonin valtaannousun. Kun Daemon pilkkaa kuollutta poikaa, Viserys karkottaa hänet ja julistaa Rhaenyran viralliseksi valtaistuimen perijäksi. 
| 2 | 2 | The Rogue Prince | Greg Yaitanes | Ryan Condal | 28. elokuuta 2022 |
Kuusi kuukautta kuningatar Aemman kuoleman jälkeen jännitteet hovissa kasvavat. Prinsessa Rhaenyra valitsee ser Criston Colen kuninkaankaartiin, kun taas lordi Corlys Velaryon painostaa kuningas Viserysiä toimimaan Triarkaatin hyökkäyksiä vastaan. Lady Alicent Hightower lähentyy kuningas Viserysin kanssa isänsä Otton ehdotuksesta. Viserys harkitsee uudelleen avioitumista, mutta pitää lordi Corlysin tytärtä lady Laena Velaryonia liian nuorena. Samaan aikaan prinssi Daemon varastaa lohikäärmeenmunan, mikä johtaa kohtaamiseen Lohikäärmekivellä, jonka Rhaenyra ratkaisee palauttamalla munan. Viserys yllättää kaikki ilmoittamalla aikomuksestaan naida Alicent, mikä suututtaa sekä Rhaenyran että lordi Corlysin, joka liittoutuu Daemonin kanssa sodan aloittamiseksi Triarkaattia vastaan. 
| 3 | 3 | Second of His Name | Greg Yaitanes | Ryan Condal & Gabe Fonseca | 4. syyskuuta 2022 |
Kolme vuotta myöhemmin prinsessa Rhaenyra, joka tuntee asemansa olevan uhattuna velipuolensa Aegonin takia, riitelee kuningas Viserysin kanssa metsästysretkellä. Viserys vakuuttaa, että Rhaenyra pysyy edelleen perillisenä ja antaa tämän valita itse aviomiehensä, samalla kun ser Otto Hightower juonittelee saadakseen Aegonin nimitettyä perilliseksi. Astinkivillä prinssi Daemon ja Velaryonit kamppailevat Ravunruokkijan sissitaktiikoita vastaan. Turhautuneena kuningas Viserysin lähettämien vahvistusten saapumisesta Daemon ottaa ohjat omiin käsiinsä, houkuttelee Ravunruokkijan esiin piilostaan ja kukistaa tämän viimeisessä taistelussa, varmistaen Westerosin joukoille vaikeasti saavutetun voiton. 
| 4 | 4 | King of the Narrow Sea | Clare Kilner | Ira Parker | 11. syyskuuta 2022 |
Prinsessa Rhaenyra palaa pettymyksen täyttämältä kosijakierrokselta ja kohtaa setänsä Daemonin vuosien jälkeen Kuninkaansatamassa. Daemon vie Rhaenyran yölliselle retkelle kaupungin kaduille päättyen bordelliin. Siellä he kokevat intiimin hetken, joka keskeytyy ennen kuin se eskaloituu. Rhaenyra makaa myöhemmin ser Criston Colen kanssa, mikä raportoidaan Otto Hightowerille. Skandaali pakottaa Viserysin kohtaamaan Rhaenyran, joka kiistää maanneensa Daemonin kanssa, mutta ei mainitse suhdettaan ser Cristoniin. Viserys käskee Rhaenyran mennä naimisiin ser Laenor Velaryonin kanssa ja erottaa Otton kuninkaan Kouran virasta. 
| 5 | 5 | We Light the Way | Clare Kilner | Charmaine DeGraté | 18. syyskuuta 2022 |
Prinssi Daemon murhaa vaimonsa lady Rhea Roycen ja lavastaa sen metsästysonnettomuudeksi. Kuningas Viserys järjestää avioliiton Rhaenyran ja ser Laenor Velaryonin välille, jotka sopivat keskenään avoimesta suhteesta. Ser Criston Cole ehdottaa Rhaenyralle pakenemista hänen kanssaan, mutta Rhaenyra torjuu hänet. Häissä juhlista tulee sekasortoiset, kun ser Criston hyökkää häntä pilkanneen Laenorin rakastajan, ser Joffreyn, kimppuun ja tappaa tämän. Vihkiminen suoritetaan kiireellisesti ja jakso päättyy Viserysin pyörtymiseen. 
| 6 | 6 | The Princess and the Queen | Miguel Sapochnik | Sara Hess | 25. syyskuuta 2022 |
Kymmenen vuotta myöhemmin Alicent epäilee Rhaenyran lasten olevan äpäriä, mutta Viserys tyrmää hänen väitteensä. Jännitteet Rhaenyran ja Alicentin kannattajien välillä korostuvat miekkailuharjoituksissa, kun ser Criston Cole suosii Alicentin poikia, mikä johtaa yhteenottoon ser Harwin Strongin kanssa, jota epäillään Rhaenyran lasten oikeaksi isäksi. Rhaenyra ehdottaa avioliittosopimusta Alicentin tyttären kanssa suhteiden korjaamiseksi, mutta ehdotus ei saa hyvää vastaanottoa. Kasvavien jännitysten vuoksi Rhaenyra suunnittelee perheensä muuttavan Lohikäärmekivelle. Samaan aikaan prinssi Daemon ja hänen perheensä asuvat Pentosissa. Daemonin vaimo Laena Velaryon kohtaa komplikaatioita synnytyksessä ja tietäen kuolevansa, antaa lohikäärmeensä polttaa hänet kuoliaaksi. Harrenhallissa Larys Strong järjestää kuninkaan Kouran Lyonel Strongin ja tämän pojan Harwinin kuoleman toteuttaakseen Alicentin toiveen isänsä Otton paluusta Kouran virkaan. 
| 7 | 7 | Driftmark | Miguel Sapochnik | Kevin Lau | 2. lokakuuta 2022 |
Kuninkaallinen hovi kokoontuu Laenan hautajaisiin Driftmarkilla. Yöllä Rhaenyra ja Daemon kohtaavat ja viettävät yön yhdessä. Aemond etsii käsiinsä Laenalta jääneen lohikäärmeen Vhagarin ja lunastaa sen itselleen ratsastamalla sillä. Myöhemmin Aemond ja Rhaenyran pojat tappelevat, minkä seurauksena Lucerys lyö Aemondin silmän sokeaksi veitsellä. Alicent vaatii silmää silmästä, mutta Rhaenyra estää häntä. Aamulla Rhaenyra epäilee asemansa perijänä olevan uhattuna ja haluaa vahvistaa sitä naimalla setänsä Daemonin. He lavastavat Laenorin kuoleman, jotta he voivat avioitua. 
| 8 | 8 | The Lord of the Tides | Geeta Vasant Patel | Eileen Shim | 9. lokakuuta 2022 |
Kun lordi Corlys haavoittuu vakavasti taistelussa Astinkivillä, Corlysin veli ser Vaemond aikoo syrjäyttää Rhaenyran pojan Lucerysin Velaryonin suvun perijänä, sillä hän uskoo tämän olevan äpärä. Daemon ja Rhaenyra purjehtivat Kuninkaansatamaan tukeakseen Lucerysin vaadetta ja saavat kuulla kuningas Viserysin terveydentilan heikentyneen. Viserys vahvistaa Lucerysin aseman Velaryonin suvun perijänä, mikä suututtaa Vaemondin, joka haukkuu Rhaenyran lapsia äpäriksi, minkä jälkeen Daemon teloittaa Vaemondin. Yöllä ennen kuolemaansa Viserys hourii ja Alicent tulkitsee että hän haluaa Aegonin seuraavan häntä valtaistuimelle. 
| 9 | 9 | The Green Council | Clare Kilner | Sara Hess | 16. lokakuuta 2022 |
Viserysin kuoltua neuvoston kokouksessa Otto Hightower julistaa Aegonin perilliseksi, mikä tarkoittaisi Rhaenyran ja hänen perheensä kuolemaa. Punalinna suljetaan ja sinne teljetyt aateliset joko pakotetaan tukemaan Aegonia tai tuomitaan kuolemaan. Aegonin kruunajaisissa Rhaenys pakenee lohikäärmellään Meleysillä, mutta päättää olla surmaamatta Aegonia ja muita Rhaenyran vihollisia. 
| 10 | 10 | The Black Queen | Greg Yaitanes | Ryan Condal | 23. lokakuuta 2022 |
Rhaenys saapuu Lohikäärmekivelle kertoen uutiset Viserysin kuolemasta ja Aegonin kruunajaisista. Rhaenyra saa keskenmenon Daemonin valmistautuessa sotaan Aegonia vastaan. Rhaenyra kruunataan ser Erryk Cargyllin varastamalla kruunulla. Corlys tukee Rhaenyraa ja aikoo asettaa Kuninkaansataman kauppasaartoon laivastonsa voimin. Rhaenyra lähettää poikansa Jacen ja Luken hakemaan Westerosin lordien tukea. Luke saapuu Myrskynpäähän, jonne Aemond on ehtinyt lohikäärme Vhagarilla. Myrskynpään lordi Borros Baratheon hylkää Rhaenyran ehdotuksen ja lähettää Luken takaisin. Aemond seuraa Lukea Vhagarilla, joka tottelemattomasti tappaa Luken.